钦定古今图书集成/明伦汇编/家范典/第082卷 > 春秋四传 > 《子叔姬来》
## 钦定古今图书集成/明伦汇编/家范典/第082卷 > 春秋四传 > 《子叔姬来》

《春秋》：宣公五年“秋九月，齐高固来逆子叔姬。冬，齐高
固及子叔姬来。”

《左传》：齐高固来逆女，自为也。故书曰“逆叔姬。”卿自逆
也。冬来反马也。

《公羊传》：“何言乎高固之来。”言叔姬之来，而不言高固
之来，则不可。子《公羊子》曰：“其诸为其双双而俱至者
欤。”

《穀梁传》：“诸侯之嫁女于大夫，主大夫以与之来者，接
内也。不正其接内，故不与夫妇之称也。及者，及吾子
叔姬也，为使来者，不使得归之意也。”

《胡传》《左氏》曰：“反马也。礼，嫁女留其送马，不敢自安，及
庙见成妇，遣使反马，则高固亲来，非礼也。又礼，女子
有行远父母者，岁一归宁。今见逆逾时，未易岁也，而
叔姬亟来，亦非礼也。故书及书来，以著齐罪也。大夫
适他国，必有君命与公事，否则礼法之所禁而可犯
乎？惠公许其臣，越礼恣行而莫遏，高固委其君，逾境”
自如而不忌，则人欲已肆矣。凡《婚姻》常事不书，而书
此者，则以为非常，为后世戒也。

〈大全〉孔氏曰：“天子、诸侯嫁女，留其乘车。高固反马，则大夫亦留其车。留车，妻之道也；反马，婿之义也。妇至质明，见于舅姑，若舅姑既没，则妇入三月乃祭，因以三月为反马之节；舅姑存者，亦当以三月反马也。法当遣使，不合亲行，故《经》传具见其事以示讥。”啖氏曰：“大夫非公事，与妻出境，非礼也。”薛氏曰：“舍公事而从妇归”宁，且非度高固之无忌惮也。高氏曰：“归宁，常事不书；反马亦常事不书。”高氏曰：“子叔姬不冠夫氏者，承上高固及之也。”《家氏》曰：“反马不躬至归宁，无并行。高固列国之卿，而挟妇俱来，前日以臣抗君，犹以为未足，更挟妇以要鲁宣馆甥之礼，宣固无所嫌，而鲁之宗庙朝廷实重为之辱矣。”